google/wiki40b huggingface dataset:
DOS minnehåndtering

Konvensjonelt minne

Konvensjonelt minne, også kalt baseminne, er de første 640 kilobyte av minne på IBM PC eller kompatible systemer. 
Tidlige intel prosessorer slik som Intel 8086 hadde en adressebuss på 20 bit, noe som kan adressere direkte opp til en megabyte (2²⁰ byte). Grensen på 640 kilobyte ble valgt vilkårlig av Microsoft for MS-DOS, hvor minnet under denne grensen ble bruk av operativsystemet og applikasjonsprogrammer.

Utvidet minne

Utvidet minne refererer til dataminne over den første megabyte av adresseområde i en IBM PC eller kompatible datamaskiner.
Før 24 biters prosessorer kom på markedet var ekstra minne tilgjengelig i form av utvidelseskort som benyttet seg av «bank switching» for å gjøre ekstra minne i form av en 64 kb blokk tilgjengelig i UMA området. Programmer kunne benytte dette minnet ved hjelp av en utstyrsdriver for Expanded Memory Specification (EMS).
Senere kom også intel prosessorer som støttet 24 biters adressebuss som kunne nyttiggjøre seg av 16 megabyte (2²⁴ byte) minne, men dette forutsatte bruk av beskyttet modus for å kunne nyttiggjøre seg av. Den aktuelle teknologien ble kalt eXtended Memory Specification (XMS). Dette APIet er implementert av en utstyrsdriver (slik som HIMEM.SYS) som  kopierer 64 kb minneblokker mellom konvensjonelt minne og utvidet minne, ved å midlertidig svitsje mikroprosessoren inn i beskyttet modus.
Microsoft Windows er et operativsystem som kjører i beskyttet modus fra og med intel 80286 prosessorer og behøver derfor ikke en utstyrsdriver som HIMEM.SYS for å benytte det utvidete minnet, men kan adressere det direkte. Det var imidlertid ikke mulig å kjøre DOS-programmer under Windows på en intel 80286 eller eldre.
Etter at 32 biters prosessorer som Intel 80386 kom på markedet, kunne også operativsystemer benytte seg av virtuell 8086 modus, noe som effektiviserte minnehåndtering. Fra og med Windows  3.0, kunne Windows også tilby utvidet minne til DOS-programmer som kjører i virtuell 8086 modus, en finesse som ble betydelig forbedret med Windows 95 (Win32 APIet). For DOS sin del kom det minnehåndterings-programvare i form av EMM386 og QEMM som kunne emulere den eldre EMS teknologien på en effektiv måte, ved hjelp av prosessorens minnehåndterings-enhet (engelsk: memory-mapping unit (MMU)). Begge benyttet seg av forbedret minnehåndtering for å flytte utstyrsdrivere ut av konvensjonelt minne og frigjøre plass for vanlige DOS-programmer.

Utfasing

Etterhvert som prisene på minne raskt gikk nedover, ble denne formen for minnehåndtering en begrensning i bruken av større minnekapasiteter, inntil introduksjonen av 32 biters operativsystemer og mikroprosessorer som gjorde minnehåndteringen irrelevant. Vendepunktet kom med introduksjonen av Windows 95 som i stor grad benyttet sine egne 32 biters utstyrsdrivere og som stort sett kun benyttet MS-DOS for oppstart. Andre operativsystemer som Linux som ble lansert i 1991, støttet utelukkende beskyttet modus.
Nye spor (Dina Misund-album)

Nye spor er et musikkalbum med Dina Misund, utgitt 4. november 2016. Dette er hennes første album med tekster på norsk.
Willesden

Etymologi

Stedsnavnet Willesden er avledet fra angelsaksiske Willesdune, som på engelsk har betydningen Hill of the Spring, «Kildeåsen». En bosetning med dette navnet er dokumentert tilbake til 939. Domesday Book for 1086 nedtegnet det som Wellesdone. Imidlertid ble det gjengitt på kart på 1800-tallet, som de fra 'Ordnance Survey First Series, som Wilsdon.

Historie

Fra det 1300- og fram til reformasjonen på 1500-tallet var Willesden et pilegrimsmål på grunn av to svært gamle statuer av jomfru Maria i sognekirken. En av dem antas å ha vært en svart madonna; den ble ødelagt av lollardene i 1538. 
Sognet besto for det meste av landsbygd fram til 1870-tallet. I 1875 nådde befolkningstallet 18 500. Den 24. november 1879 åpnet Willesden Green undergrunnsstasjon på Metropolitan Railway, og innen 1906 hadde befolkningen vokst til 140 000. Metropolitan-linjen sluttet å betjene stasjonen i 1940, men Bakerloo-linjen fortsatte og Jubilee-linjen kom til senere.
Bilmerket Iris ble framstilt i årene 1906-1925 av Legros & Knowles Ltd i Willesden og i Aylesbury i Buckinghamshire. Lucien Alphonse Legros (1866-1933), sønn av kunstneren Alphonse Legros, og Guy Knowles, ætling av en rik og kunstneriske familie, grunnla Legros & Knowles Ltd i Cumberland Park, Willesden Junction, i 1904 for å bygge og reparere biler.
Willesden har en av de mest sammensatte befolkninger i Storbritannia. Ifølge City of London Corporation var den første svarte personen i Brent Sarah Eco, som ble døpt i St. Mary's kirke i Willesden 15. september 1723. Ved folketellingen i 1901 var 42% av befolkningen født i London. Rundt den tiden ble Willesden til et arbeiderstrøk, og det store irske miljøet der begynte å vokse kraftig og ble svært stort under andre verdenskrig. Under krigen oppstod også et jødisk samfunn der; 3,5% av befolkningen var født i Tyskland, Polen, Russland eller Østerrike. Fra 1960-tallet kom afro-karibiere og mennesker fra det indiske subkontinent. 
Området var et eget distrikt frem til 1965, da det ble innlemmet i Brent og dermed i regionen Stor-London.
Finn's Hotel

Finn's Hotel er en samling av ti korte tekster skrevet av James Joyce (1882-1941), ført i pennen allerede i 1923, men ikke utgitt før 2013 av Ithys Press. Forlaget mener boken boken er en forløper for Finnegans Wake.
Krigsropet

Navnet

Selve navnet Krigsropet kommer av den militære terminologien som preger Frelsesarmeen. Man vet ikke nøyaktig hvordan navnet kom til, men det har sannsynligvis sammenheng med populære vekkelsessanger med linjer som «Ever is our war cry, victory» (Alltid er vårt krigsrop, seier). Bladets tittel er det samme i de aller fleste land, på respektive språk – The War Cry (engelskspråklige land), Der Kriegsruf (Tyskland), Stridsropet (Sverige), Il Grido de Guerra (Italia), Herópið (Island). Danmark er blant de få land der bladet har hatt et annet navn, som til gjengjeld speiler dets innhold mer direkte: Mennesker og tro. Men i 2012 tok man tilbake det tidligere navnet "Krigsråbet"; det var det navnet folk flest forbandt med Frelsens Hær.
I Frankrike heter bladet "En Avant" (Framover), men i andre fransktalende land heter det "Le Cri du Guerre". Da Frelsesarmeen startet opp igjen arbeidet i Russland (1991) valgte man av strategiske grunner å gi bladet navnet ”Вестник Спасения” (”Frelsens budbringer”). Kanskje ikke så underlig når bevegelsen måtte ta sin sak helt til Den europeiske menneskerettsdomstolen i Strasbourg (2006) for å bli kvitt stemplet som en ”paramilitær” organisasjon på linje med IRA.

Redaktører

Krigsropet er Frelsesarmeens utadrettede magasin. Interne nyheter ivaretas primært i egne bulletiner. I begynnelsen var det kun offiserer og soldater som lagde Krigsropet. Flere av de mest kjente frelsesoffiserene i Norge har vært redaktører for bladet. blant dem Henry Albert Tandberg og Bernhard B. Fjærestrand.
I de senere år har imidlertid behovet for profesjonalisering gjort at de fleste redaksjonsmedarbeiderne er sivilt ansatte. Redaktør er soldat Hilde Dagfinrud Valen.
Pseudarrox

Utseende

Nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er nesten kvadratisk med en skarp midtfure. Dekkvingene har fine punktstriper, mellomrommene mellom dem litt hvelvede. Forleggene har små tenner langs det meste av yttersiden.

Levevis

Disse artene lever mest i litt høyereliggende skoger (tåkeskog), gjerne mellom 1500-2000 meter over havet, men de kan finnes lavere.

Utbredelse

Slekten er kjent fra Costa Rica og Colombia.
Evian

Annet

Danonegruppen anvender også Evian-merket for en serie organiske hudprodukter.
Venstre Om

Venstre Om er medlemsavisen til Sosialistisk Venstreparti.
Den kommer ut ca. seks ganger i året, i et opplag på drøye 10 000 eksemplar. Den er gratis for medlemmer av SV.
GStreamer

GStreamer er et pipeline-basert multimedia rammeverk som er skrevet i C med dets typesystem basert på GObject.
GStreamer tillater skapelsen av en rekke mediakomponeneter, deriblant avspilling av lyd, avspilling av lyd og video, opptak, streaming og redigering. Man kan skape mange typer multimedia applikasjoner slik som videoredigerere, streaming media broadcasters og multimedieavspiller.
Det kjører på en rekke operativsystemer: Linux, BSD, OpenSolaris, Android, OS X, iOS, Windows og OS/400.
Gstreamer er fri og åpen programvare, lisensiert gjennom GNU Lesser General Public License og blir utviklet av freedesktop.org
Japans flagg

Japans flagg er hvitt med en rund rød skive som symboliserer soloppgangen. På japansk heter flagget 日の丸 (uttales hinomaru og betyr 'solskiven').

Hinomaru - Japans nasjonalflagg

Solmotivet skal gå langt tilbake i historien. Ifølge legenden stammer flagget fra 1200-tallet da mongolene invaderte Japan. En buddhistisk prest skal da ha gitt flagget til keiseren. Ifølge tradisjonen nedstammer keiseren fra Amaterasu, solgudinnen. Solmerket var i utstrakt bruk på militære bannere i det femtende og sekstende århundre. 
Flaggets formelle historie som Japans handelsflagg starter først i 1854. Økende kontakt med omverdenen medførte behov for å identifisere japanske skip. I 1854 åpnet Japan for handel med vesten og kort etter ble flagget med solskiven gjort til offisielt handelsflagg. I 1870 ble flagget formelt lovfestet som handelsflagg og orlogsflagg, og flaggets proporsjoner og oppbygging ble spesifisert, men fortsatt var det ikke beskrevet som nasjonalflagg rettslig sett. Flagget utviklet seg gjennom bruk til å bli nasjonalflagg. Først 13. august 1999, etter mange stridigheter knyttet til flaggets tilknytning til japansk nasjonalisme, ble lovgivning vedtatt som nedfeller Hinomaru som Japans nasjonalflagg. Flagget er i forholdet 2:3. Den røde skiven er plassert ørlite til venstre for midten av flagget.

Orlogsflagg

I Japans orlogsflagg er solen utstyrt med 16 stråler, noe som symboliserer soloppgangen. Dette flagget ble innført 7. oktober 1889 og bruken av det har fortsatt siden, med et avbrudd etter den andre verdenskrig (1945–1954). Det benyttes i våre dager som orlogsflagg av sjøforsvarsstyrkene i Japans selvforsvarsstyrker. Også dette flagget er i størrelsesforholdet 2:3.

Keiserflagg

Keiserens flagg er rødt og har i midten en stilisert krysantemumblomst i gult. Krysantemumblomst er keiserens emblem, eller heraldiske merke etter det japanske systemet med mon. Blomsten har seksten kronblader. Keiserflagget er i forholdet 3:5. Øvrige keiserlige flagg dannes med utgangspunkt i keiserflagget. Keiserinnens flagg har splitt. Kronprinsens flagg har en rektangulær hvit ramme rundt krystantemumblomsten inne i den røde duken. Kronprinsessens flagg er tilsvarende kronprinsens, men har splitt. Øvrige medlemmer av den keiserlige familie har krysantemumblomsten på hvitt rektangulært felt i rød flaggduk.
Jobriath

Biografi

Bruce Wayne Campell ble født på landsbygda i Pennsylvania og levde der med sine brødre og far etter at moren Marion drog. Etter et kort opphold i hæren, drog han til California. Han begynte å referere til seg selv som Jobriath, en sammentrekning av Job og Goliath. Hans pianospill og sangstemme imponerte produsentene bak Hair og han ble en del av det berømte Aquarius-ensemblet og spilte rollen som Woof inntil han ble sparket for å ha "dratt oppmersomheten vekk fra andre skuespillere". Han ble deretter med i rockebandet Pidgeon. Coverarbeidet til Pidgeon ble nominert til en Grammy men gruppens unisex-image imponerte ikke platekjøpere. Decca Records droppet dem.
Campbell signerte en kontrakt med Elektra Records verdt 500 000 dollar og ble markedsført som den største amerikanske glamartisten av sin manager Jerry Brandt. En stor kampanje ble satt i gang, med Jobriaths nakne torso på busser, musikkmagasiner og på store billboard på Times Square. Hans første LP (Jobriath) ble godt mottatt av kritikere, men var ingen kommersiell suksess. Publikum virket forundret over denne artisten som sang om seksuelle temaer, fremstilte seg selv som en utenomjordisk (ikke ulik David Bowie, Klaus Nomi og Zolar X), og sang i svært ulike stiler og tonelag. Han gikk ikke av veien for å ta opp så pass ulike personer som Jesus og Marlene Dietrich. 
Jobriath blir sett på som den første popartisten som var åpenlyst homofil.
Brandt mistet interessen for artisten og kansellerte deres mye omtalte show. En LP nr 2, Creatures of the Street ble sluppet, men genererte ikke stor interesse. Glam var i ferd med å slukne som genre og hadde rundt 1974 så godt som forsvunnet. Jobriath og hans band la ut på en kort amerikansk turne og deretter var det over for showet. Medlemmer av bandet var Jim Gregory, Steve Love, Greg Diamond og Hayden Wayne. I løpet av de neste tiårene ble Jobriath husket som en av platebransjens dyreste tabber. Han hadde imidlertid en kult av beundrere, særlig blant britiske popartister som Morrissey, Mark Stewart fra The Pop Group, Siouxsie Sioux, Neil Tennant fra Pet Shop Boys og Gary Numan. 
Jobriath prøvde selv å distansere seg fra sin solokarriere og antok et nytt navn; Cole Berlin. Han antok også en ny stil-kabaret. Resten av sitt liv bodde han fast på Chelsea Hotel og spilte i en lokal diner og i selskaper. Han hadde en 10-årskontrakt med Brandt og kunne derfor ikke spille inn musikk men arbeidet privat på en serie musicals, inkludert den mye omtalte Popstar. På den tiden hans kontrakt gikk ut var han imidlertid døende av aids, en sykdom som til slutt tok hans liv i august 1983.

Arv

I november 2004 var Morrissey med på å plukke ut sanger til den første relanseringen av Jobriath-sanger til en CD-utgivelse. Morrissey hadde tidligere prøvd å hyre Jobriath som ekstraartist for sin Your Arsenal-turne, uvitende om at sangeren faktisk var død.
Begge studioalbumene som Jobriath hadde gitt ut ble til slutt gitt ut som CD-er på slutten av 2007. Begge var remastret og ble gitt ut som mini-vinyl replikaer.
Filmen Velvet Goldmine er delvis inspirert av Jobriaths liv.
Svart økonomi

Svart økonomi er en betegnelse på økonomisk virksomhet, blant bedrifter eller privatpersoner, som unndrar seg å betale skatter og avgifter til staten. Det kan være mange ting, som inntekter, formue og omsetning som bevisst ikke blir oppgitt til beskatning, og ifølge lovverket i de fleste land er dette ulovlig og kan medføre straffereaksjoner som fengsel og bøter.
Svart handel kan for eksempel være hvis man trenger å reparere PC-en og databutikken kanskje spør: «Skal det være med eller uten regning». Hvis man velger å få reparert PC-en uten regning vil dette være en svart handel. Svart arbeid er for eksempel hvis en person har en ekstrajobb hvor verken han eller arbeidsgiveren oppgir lønna til skattemyndighetene.
For de som er involvert i svart økonomi kan det gi billigere tjenester og økte inntekter, ettersom de deler pengene som skulle vært innbetalt som skatt. For samfunnet forøvrig vil det medføre tap av inntekter til fellesformål som skoler, sykehus, kollektivtrafikk osv.
Svart arbeid er også en trussel for lovlydige virksomheter, som blir utkonkurrert av svarte virksomheter, ettersom disse unndrar seg utgifter til skatter og avgifter og dermed kan underby de lovlige virksomhetene. Den svarte økonomien er også er et samfunnsproblem fordi de som ikke betaler inn pliktige skatter og avgifter også bidrar til å undergrave landets felles økonomi.
Stjørdal kommunestyre 2003–2007

Stjørdal kommunestyre 2003–2007 bestod av 51 medlemmer. Johan Arnt Elverum (Sp) var ordfører, og Einar Fløttum (H) var varaordfører. En borgerlig sammenslutning bestående av Senterpartiet, Høyre, Kristelig Folkeparti, Venstre og Fremskrittspartiet hadde flertall.
Rosemary's Killer

Handling

I 1945 returnerer en amerikansk krigsveteran hjem til Avalon Bay, New Jersey – for å hevne seg på kjæresten, Rosemary, som nylig har slått opp med ham i et brev. Han dreper både henne og hennes nye kjæreste med en høygaffel under byens årlige begivenhet kalt «graduation dance», og drapet oppklares aldri.
35 år senere, under opptaktene til den første «graduation dance» siden drapene, blir ungdommer på ny drept. Tenåringsjenta Pam, som skriver for skoleavisa, begynner å undersøke det gamle uoppklarte drapet - og dermed blir hun utpekt som det neste offeret. Samtidig har byens sheriff forlatt byen til fordel for sin årlige fisketur, og derfor må stedets unge visesheriff selv etterforske drapene. Handlingens klimaks utspiller seg på byens jenteskole.

Om filmen

Rosemary's Killer kan beskrives som en typisk «slasher-film», en skrekk-sjanger som var populær på 1980-tallet. Filmen har fått bra kritikker på filmsiden «Classic Horror». Anmelderen på Allmovieguide har gitt den lunken mottakelse.
Den ble innspilt i Cape May, New Jersey.

I Norge

Den ble forbudt for visning på kino i 1982, men ble utgitt på video i 1983 av NOVIO. Filmen ble raskt utpekt som et eksempel på videovold og etter et par-tre år ble den også forbudt på video.
Westward Ho the Wagons

«Westward Ho the Wagons» er en amerikansk filmsang med melodi og tekst av George Bruns og Tom Blackburn, som ble fremført i Disney-filmen med samme navn i 1956. Fess Parker spilte hovedrollen.
George Bruns utgav den på LP-platen Westward Ho the Wagons (Disneyland Records WPL 4008) i 1956.

Norsk versjon

Arne Bendiksen har skrevet en norsk tekst. Den norske tittelen er «Vestens karavane». Arne Bendiksen og hans orkester spilte den inn på singlen Triola TN45-115.
Arlington Valley gasskraftverk

Arlington Valley gasskraftverk er et gasskraftverk i delstaten Arizona i USA. Det har en installert produksjonskapasitet på 570 MW, fordelt på 2 turbiner. Anlegget ble påbegynt omkring 2001 og stod ferdig i 2002. Brenselkilden er naturgass .
Volleyball under Sentralamerikanske og karibiske leker 1935

Volleyball under Sentralamerikanske og karibiske leker 1935. Volleyball var en av fjorten sporter i de tredje sentralamerikanske og karibiske leker som ble arrangert i San Salvador i El Salvador i perioden 16. mars til 5. april 1935. Det var tredje gangen som volleyball var med i de sentralamerikanske og karibiske leker. Det var kun en turnering for menn.
Barbara (film fra 2012)

Barbara er en spillefilm fra 2012 av den tyske regissøren Christian Petzold. Petzold hadde også skrevet dreieboken. Dramaet er lagt til DDR i 1980 og dreier seg om en kvinnelig lege (Nina Hoss) ved Charité i Berlin, som har fått avslag på en søknad om utreisetillatelse. Hun blir som en konsekvens av søknaden forvist til et distriktssykehus. 
Barbara ble produsert av Florian Koerner von Gustorf og Michael Weber i samarbeid med ZDF.
Filmen ble urfremført under Filmfestivalen i Berlin 11. februar 2012 og mottok en Sølvbjørn for beste regi. Filmen kom på kino i Tyskland fra 8. mars 2012 og norsk premiere var 28. september 2012.
I august 2012 ble Barbara offisiell tysk kandidat til Oscar-prisen for beste fremmedspråklige film.
Vanaheim (band)

Biografi

Vanaheim ble dannet i Bærum midt på 90-tallet av en blanding av forskjellige lokale band i området. De hadde en veldig unik spilleform med blanding av middelalder, epic, death og black metal. Sangene deres handler om gamle historier fra middelalderen.
Den første CD-en deres ble bare gitt ut til forskjellige bedrifter og selskaper, men de fikk ikke platekontrakt. Ett år senere kom den andre CD-en ut, Helter og kongers fall. Denne CD-en ga heller ikke platekontrakt, men meget god respons. Medlemmene i gruppen skilte vei i 1999 for så og starte sine egne prosjekt, blant annet Susperia og Ringnevond.
16. oktober

Navnedag

Finn, Flemming
To Be Young, Gifted and Black

Norsk versjon

Arne Bendiksen har skrevet en norsk tekst. Den norske tittelen er «Vær slik som du er». Sangen ble utgitt av Webe Karlsen på singlen Triola TN 589 i 1970.
Fort Eben-Emael

Eben-Emael er et belgisk fort som ligger mellom Liège og Maastricht, nær Albertkanalen. Fortets oppdrag var å overvåke den belgisk-tyske grensen. Fortet ble konstruert i årene 1931–1935 og det ble sagt at det var umulig å innta. Den 10. mai 1940 landet allikevel 85 fallskjermjegere fra den 1. tyske Fallschirmjäger-divisjonen på fortets tak med sine glidefly av typen DFS 230. Dagen derpå ble de forsterket med det tyske 151. infanteriregiment. Klokken 13:30 den 11. mai kapitulerte fortet og 1 200 belgiske soldater ble krigsfanger.
Eben-Emael var utformet som en diamant og var sentral i Belgias forsvar mot et angrep østfra. Fortet oppgave var å enten forsvare eller ødelegge tre viktige broer. Det ga også støtte sørover mot et område som ble kalt «Viseåpningen». Allerede sent på 1800-tallet hadde man planlagt å bygge et fort som beskyttet dette oppmarsjområdet til Liège. Dette forslaget ble dog først politisk viktig  etter at Albertkanalen ble ferdig (for å skape en transportvei som ikke gikk gjennom Nederlandsk territorium). Fortet ble klart i 1935 og var plassert mellom elven og kanalen. Med sine stål- og betongkupler trodde man at fortet var umulig å innta.
Tyskerne hadde dog lenge planlagt hvordan man skulle erobre fortet. År 1939 bygde man en eksakt kopi av fortet i det okkuperte Tsjekkoslovakia. Denne kopien ble brukt av Wehrmacht for å teste ulike angrepsplaner.  Adolf Hitler selv la frem en plan om hvordan man kunne erobre fortet gjennom å lande spesialstyrker på taket med glidefly og også bruke de topphemmelige, nye sprengladningene med rettet sprengkraft for å ødelegge kuplene. Det ble ansett som vanskelig og risikabelt å la soldater hoppe i fallskjerm over et så lite område.
Gjennom et bra forarbeide i form av spionasje og overlegen planlegging, kombinert med hell og lav belgisk beredskap, kom Hitlers plan til å bli en rask og overbevisende suksess. Ved erobringen av  Eben-Emael brukte man for første gang glidefly ved åpningsfasen av et angrep og man anvendte for første gang rettede sprengladninger. Glideflyene ble ledet av oberleutnant Rudolf Witzig. Etter å ha landet på fortets tak anvendte de tyske pionerene sine sprengladninger for å ødelegge kuplene eller skade dem så de ikke kunne brukes. De anvendte også flammekastere mot maskingeværene. Belgierne lyktes dog i å ødelegge en av nøkkelbroene og derved forhindre at tyskerne kunne anvende den for å innta Belgia og sende forsterkninger til fortet.
Fort Eben-Emael er åpent for publikum.
Walther MP

Varianter

Walther MP kom i to varianter: MPL (Maschinenpistole Lang) og MPK (Maschinenpistole Kurz). Forskjellen på modellene er kun lengden på løpet. De var begge av meget høy kvalitet og ble både eksportert og brukt av tyske politistyrker. US Navy Seals brukte begge utgavene i Vietnamkrigen.